**Tom Kristensen** (født. 7. juli 1967) er en dansk motorsportsutøver, og tidenes mestvinnende fører i 24-timersløpet på Le Mans.

Kristensen satset tidlig i karrieren på formelbiler, og hadde betydelig suksess i Formel 3 og Formel 3000. I 1998 fikk han et konkret tilbud fra Formel 1-teamet Minardi, men hadde ingen muligheter til å skaffe pengene som behøvdes. Dermed droppet Kristensen planene om en Formel 1-karriere, og satset på standardbil- og sportsvognracing.

24-timersløpet på Le Mans
-------------------------

Tom Kristensen kjørte sitt Le Mans-løp i 1997. Han kjørte for Joest Racing med en Porsche WSC-95 og vant. I år 2000, som var hans første år som Audi-sjåfør, vant han løpet med en Audi R8. Han vant med Audi R8 også i 2001 og 2002, før han igjen byttet team. I 2003 kjørte han for Team Bentley med en Bentley Speed 8 og kom nok en gang på førsteplass. I år 2004 returnerte han for Audi og vant både i 2004 og 2005 med en Audi R8. 2005-løpet var en milepæl for Tom Kristensen, fordi seieren gjorde han til den mestvinnende i dette legendariske løpet med hele 7 seiere. 2005-løpet gjorde han også til den sjåføren som hadde vunnet Le Mans flest ganger på rad, hele 6 ganger.

I 2006 lanserte Audi en helt ny racer, Audi R10 TDI, som var den første dieselbilen som noen gang har deltatt på Le Mans. Kristensen vant ikke i 2006, men det gjorde allikevel Audi med førere som Biela, Werner og Pirro bak rattet. Disse vant også i 2007. Men i 2008 kom Kristensen sterkt tilbake og vant sammen med Allan McNish og Rinaldo «Dindo» Capello i det som har blitt kalt tidenes løp. Peugeot hadde nettopp kommet ut med sin nye prototyperacer, som var raskere enn Audi sin bil, men pga. Audi sin strålende taktikk og gode førere vant Audi vel fortjent. Siden 2008 har han ikke vunnet Le Mans. I 2012 deltok Kristensen, McNish og Capello, som har kjørt sammen i 7 år, i den splitter nye Audi R18 E-tron quattro, som er den første hybrid-bilen i Le Mans. De vant heller ikke i år, men Audi vant allikevel med Marcel Fässler, André Lotterer og Benoît Tréluyer. Igen i 2013 vandt Tom 24 timers løbet på Le Mans sammen med Allan Mc Nish og Luic Duval Og med 3.-plassen i Shang Hai sikret trioen seg verdensmesterskapet i Wec så nå kan han endelig kalle seg verdensmester.

Tom Kristensen er den mestvinnende racer-sjåføren som noen gang har kjørt Le Mans, og har derfor fått kallenavnet «Mr. Le Mans».

Referanser
----------

1. ↑   pantheon.world[Hentet fra Wikidata]
2. 1 2 3 4   www.sportenshalloffame.dk, besøkt 31. mars 2023[Hentet fra Wikidata]
3. 1 2   www.aalborgstiftstidendesfond.dk, besøkt 16. mars 2021[Hentet fra Wikidata]
4. ↑   Modtagere af danske dekorationer, besøkt 31. mars 2023[Hentet fra Wikidata]
5. ↑

Eksterne lenker
---------------

* (en) Offisielt nettsted Rediger på Wikidata

* (en) Tom Kristensen – kategori av bilder, video eller lyd på Commons Rediger på Wikidata

* (en) Tom Kristensen – galleri av bilder, video eller lyd på Commons Rediger på Wikidata
* (en) Tom Kristensen på Internet Movie Database Rediger på Wikidata

* (da) Tom Kristensen på Filmdatabasen Rediger på Wikidata

* (da) Tom Kristensen på danskefilm.dk Rediger på Wikidata

* (da) Tom Kristensen hos danskefilmstemmer.dk Rediger på Wikidata
* (de) Tom Kristensen – Munzinger Sportsarchiv Rediger på Wikidata

* (en) Tom Kristensen – Driver Database Rediger på Wikidata

  

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** Munzinger (sport)
 |